...And Justice for All
...And Justice for All je četvrti studijski album američke heavy metal grupe Metallica koji je 25. augusta 1988. objavila izdavačka kuća Elektra Records. Bio je to prvi studijski album na kojem je svirao basista Jason Newsted, nakon smrti Cliff Burtona 1986. Ovaj album ukazuje na muzičku zrelost Metallice, sa dugim i kompleksnim pjesmama, brzog tempa i nekoliko refrenskih stihova u pojedinim pjesmama. Album je poznat po tome što je imao lošu produkciju, zbog odsustva producenta Fleminga Rasmussena tokom njegovog miksanja. Zbog ovog razloga je došlo do pogoršanja kvaliteta albuma, a bas-gitara se nije u potpunosti čula. Na njemu su zastupljene teme o političkoj i pravnoj nepravdi, viđene kroz prizmu cenzure, ratova i nuklearne ravnoteže straha. Omot albuma napravio je Stephen Gorman na ideju samih muzičara iz grupe Metallica Jamesa Hetfielda i Larsa Ulricha. Prikazana je Dame Pravde, koja je vezana za konopce, sa jednom golom grudi i vagi koja je puna novca. Naslov albuma izveden je iz Zakletve zastavi Sjedinjenih Američkih Država. Tri pjesme sa ovog albuma objavljene su na singl ploči: "Harvester of Sorrow", "Eye of the Beholder" i "One". ...And Justice for All naišao je na pozitivnu reakciju kritičara. Pjesma "One" dobila je prvu nagradu "Grammy" za najbolji heavy metal nastup 1990. To je bio prvi "underground" metal album koji je postigao veliki prodajni uspjeh u Sjedinjenim Američkim Državama. Bio je u 8 navrata platinasti prema Američkom udruženju diskografskih kuća (engleski: RIAA) 2003, gdje su prodali 8 miliona primjeraka ovog albuma, ostvarivši time uspjeh drugog najprodavanijeg albuma Metallice u SAD-u.